Perspektief op gebed (20) – Die hartklop van gebed. – Jan van der Watt - www.bybelkennis.co.za
Daar is 'n paar dinge waarvoor die Here sê ons spesifiek kan bid. Hier is 'n paar. Daar is natuurlik baie ander ook.
In so 'n geval, sê die Here, moet jy op die 'beheerkamer' inskakel.
Die wysheid waarvan hier gepraat word, is lewenswysheid. Hoe lei ek my lewe op die regte manier soos wat God wil? Hoe hanteer ek die versoekings wat my so van koers slaan? Wat moet ek doen om God tevrede te stel? As jou lewe deurmekaar begin raak en jy nie meer weet hoe vorentoe nie, as jou probleme vir jou te groot begin raak… dan is dit die regte tyd: skakel in op die goddelike beheerkamer: vra vir God vir 'wysheid'… en wag vir sy antwoord.
Maar in Jak 1:6 waarsku Jakobus dan dat 'n mens gelowig moet bid en nie moet twyfel nie. Dit help nie jy vra vir God leiding en jy wil nie sy antwoord aanvaar nie. Dit help ook nie veel as jy twyfel of God aan jou 'n antwoord gaan gee nie. In alle geval, al twyfelende sal jy nooit God se antwoord behoorlik kan hoor nie. Jou lewe sal dan regtig wees soos 'n brander wat nie weet of dit kom of gaan nie (Jak 1:6-8).
* Here, ek het nie woorde nie.
Paulus praat ook van 'n situasie waar die gelowige se woorde opdroog. In Rom 8:26 sê hy:
Die Gees staan ons ook in ons swakheid by:
ons weet nie wat en hoe ons behoort te bid nie,
maar die Gees self pleit vir ons
met versugtinge wat nie met woorde gesê word nie.
Hierdie verwysing kom voor in 'n konteks wat van die heerlikheid van God en die toekoms praat. Dit druk onder andere 'n situasie uit waarin die mens so oorweldig word deur God dat jou woorde wegraak. Jou lippe raak stil voor die glorie van God. Dit is dan dat die Gees van God ons hartsgevoelens voortdra na die troon van God.